13 villaer i Hjørring har været udsat for røveri i vinterferiens afsluttende weekend.

13 familier fra Hjørring vendte hjem efter vinterferie til et røvet hus. Nordjyllands Politi har nemlig fået 13 anmeldelser om villaindbrud. Det skriver Nordjyske Medier. - Når vi kigger på de metoder, der blev brugt og de ting, der blev stjålet, får vi en mistanke om en udenlandsk tyvebande på gennemrejse, siger vicepolitikommisær Peter Skovbak fra politiet i Hjørring til Nordjyske Medier. Tyvene brugte forskellige metoder til at komme ind. Der blev både opbrækket vinduer og døre samt udvredet låsecylindre. De tretten indbrud blev begået på Bæktoften, Toelhøjvej, Døvnældevej, Sprøttrupvej, Christiansminde, Skrænten, Ydunsvej, Frejasvej, Thomas Smedvej, Clausholmvej og Bregnevej. Desuden var det er enkelt indbrud i en lejlighed på Keravavej. Hvis man har information i sagen, kan Nordjyllands Politi kontaktes på 114.